Clara Matéo

Clara Matéo (s. 28. marraskuuta 1997 Nantes) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa ennen EM-kilpailujen 2022 alkua 12 ottelua ja tehnyt niissä kaksi maalia.

Matéo edusti vuoteen 2016 saakka Vendée La Rochea. Sitten hän siirtyi FCF Juvisyyn, joka vuonna 2017 muutti nimekseen Paris FC.

Matéo voitti Ranskan joukkueessa alle 19-vuotiaiden Euroopan-mestaruuden 2016. Samana vuonna hän saavutti alle 20-vuotiaiden MM-kilpailuissa hopeaa.

Lähteet 

Ranskalaiset jalkapalloilijat
Vuonna 1997 syntyneet
Elävät henkilöt